
Kion vi pensas, kiam vi vidas la akronimon 17 GLAT? 

Gay Pride Parade estas tutmonde konata vorto. Krom ĝia konkreta 
signifo ĝi kunportas senton de progresemo, por iuj senton de emancipiĝo 
de gejoj, por aliaj de senbrideco aŭ eĉ vulgareco. La prezidanto de Rusujo 
faris kon-diĉon al organizantoj de Olimpiaj Ludoj en 2014, ke reklamo por 
gejeco ne devas okazi en Soĉi. Ĉu nur pro konservativa koncepto de la 
homa naturo? 

Pli ĝi estis miaopinie dispono por protekti la rus(-ortodoksan) kulturon 
kontraŭ okcidentaj influoj. La individuaj homaj rajtoj ne estas popularaj en 
Rusujo kaj certe ne la senbrideco, kiu iras kun la importado de okcidentaj 
kulturproduktoj, inkluzive "seksliberecon" kaj "demokration". 
Kromfenomeno de la tutmondiĝo de la (Okcidenta) kulturo kaj la vendado 
de (Usonaj) produktoj estas la disvastigo de la angla lingvo. Lingvo kaj 
kulturaj movadoj estas intime ligitaj. Tiel ankaŭ la geja movado, kiu vaste 
uzas anglajn terminojn. Se oni estas kontraŭ la angliĝo de la mondo, ĉu tial 
oni devas deturniĝi de la geja movado? 

Artikolo 2 de la Universala Deklaracio de Homaj Rajtoj (1948) mal- 
permesas distingon pri la valideco de rajtoj surbaze de sekso, sed ĝi ne 
mencias seksan inkliniĝon 159 . Sed ekde 2006, iniciate unuafoje de 
Norvegujo, grupoj de membro-ŝtatoj de UNo tamen eldonis komunikaĵojn 
kontraŭ diskriminacio surbaze de seksa inkliniĝo. Kaj la Eŭropa Kortumo 
de Konsilio cle Eŭropo 160 faris ekde 1999 dekojn da verdiktoj pri 
diskriminacio surbaze de seksa orientiĝo 161 , genra identeco 162 kaj pri 
kriminalizado de samseksamo 163 . 

Do, se ni prenas la homajn rajtojn serioze, ni devas fari tion ankaŭ en 
Esperanto. Ne lasu, por paroli en merkatikaj terminoj, la movadon GLAT al 
la angle parolantoj, sed traktu ĝin en Esperanto. Tial ĉi tiu specialnumero 
pri diskriminacio kontraŭ GLAT-uloj. Se GLAT aŭ kiu ajn alia aspekto de 
homaj rajtoj ricevos atenton de la Esperanto-movado, ni povas esperi, ke 


157 mallongigo de kompleksa nomo, laŭ ĝiaj komencliteroj, ekz. NATO, SAT. 

158 defilado de gejoj, lesbaninoj kaj iliaj subtenantoj, fieraj pri sia seks(um)a identeco 

159 without distinction of any kind, such as race, colour, sex, language, religion, . 

160 (Ne konfuzu tion kun Eŭropa Unio.) Ankaŭ en la Eŭropa Konvencio porprotektado de 
Homaj Rajtoj kaj Fundamentaj Liberecoj ne estas mencio de seksa inkliniĝo, sed art. 14, 
alie ol art. 2 de UDHR, havas titolon: "Malpermeso de diskriminacio". La Eŭropa 
Kortumo pri Homaj Rajtoj jam traktis plurajn kazojn de homofobio. 

61 Vidu http://echr.coe.int/Documents/FS_Sexual_orientation_ENG.pdf (FRA.pdf) 

162 Vidu www.echr.coe.int/Documents/FS_Gender_identity_ENG.pdf (FRA.pdf) 

163 Vidu www.echr.coe.int/Documents/FS_Homosexuality_ENG.pdf (FRA.pdf) 

Esperanto kiel marko gajnos signifon por la mondo. JD 

La okazaĵoj ĉirkaŭ Stonewall Inn, 1969 

Sabaton, la 28an de junio 1969, policanoj trud-eniris StonewalI Inn 164 , trinkejo 
ĉefe por gejoj en Greenwich Vilaĝo 165 . Kutime tiaj entrudiĝoj okazis sufiĉe 
frue vespere, tiel ke la situacio rekalmiĝis antaŭ la pinthoroj nokte. Aldone la 
patronoj de la trinkejo regule estis flustrinformitaj de policanoj el alia 
distrikto, por ke la personoj, kondutantaj kontraŭ la leĝo, povus forpiediĝi. En 
tiuj tempoj ja laŭ la leĝo vesti sin laŭ la mala sekso estis puneble, dum 
malsamseksemo kaj transgenremo estis tre malrespektataj. La ekspluatanto de 
la baro, sub mastrado de mafiulo, lukris multe 166 de la gejoj, transgenruloj kaj 
lesbaninoj, el kiuj multaj apartenis al la GLATa 167 subkultoro de Greemvich 
Vilaĝo. Je la unua horo dudek minutoj eniris la trinkejon ok policanoj, nur unu 
en uniformo,. La plimulto de klientoj povis trankvile forlasi la lokalon, ĉar nur 
la homo sen identeco, la transvestitoj kaj iuj aŭ ĉiuj dungitoj estis la celo. 
Detaloj pri kiel la tumulto komenciĝis varias. Laŭ atestanto ina transvestito, 
Sylvia Rivera, ĵetis botelon al policisto post puŝtuŝo per lia batilo. Alia 
atestanto asertas ke lesbanino rezistis dum ŝi estis prenita al la patrolaŭto, 
instigante la homamason fari same. Kiel ajn, barakto krevis inter la kolektitaj. 
La polico estis baldaŭ en la defensivo kaj pelite barikadis sin en la trinkejo. 
Konata bardo Dave van Ronk, kiu ĉeestis en la proprietaĵo estis starfiksita de 
la polico, tirita en la trinkejon kaj batata. La amaso senĉese atakis. Iuj provis 
enflamigi la konstruaĵon, aliaj uzis parkuman foson kiel ramon por elpeli la 
policon. La novaĵo de la tumulto rapide disvastiĝis tra la najbaraĵo kaj multaj 
loĝantoj kaj klientoj de proksimaj trinkejoj rapidis al la sceno. 

Dum tiu nokto la polico elektis inaspektajn virojn kaj transgenrulojn en la 
strato kaj piste batis ilin. Dek tri homoj estis arestitaj. Kvar policanoj kaj 
nekonata nombro de manifestaciantoj estis vundita. Pli ol du mil 
manifestaciantoj ĵetis botelojn kaj ŝtonojn al la kvar cent policistoj deplojitaj, 
kantante "Potenco al gejoj!" La polico sendis plifortigon en la formo de la 
Taktika Patrola Lorto, sed ankaŭ tiu ne sukcesis dissemi la homamason. Ili 
estis superŝutataj per ŝtonoj kaj aliaj ĵetaĵoj. 


164 angle por Ŝtonmum Taverno 

165 [Griniĉ Viliĝ], parto de insulo Manhattan, Novjorko 

166 prenita el https://fr.wikipedia.org/wiki/%C3%89meutes_de_Stonewall: son patron 
Tony « Fat Tony » Lauria reverse les recettes du soir a Matty the Horse 

167 LBGT estas mallongigo de lesbian , gay, bisexual , kaj transgender (lesbana, geja, 
ambaŭseksema kaj transgenra, en Esperanto kutime kuntirata kiel GLAT) 

La sekvantan nokton kolizioj inter manifestacianoj reokazis, malpli furore, sed 
ĝis la kvara horo matene. Kvin tagojn poste estis tie tumultoj denove. Miloj da 
personoj kunvenis ĉe la trinkejo kaj multa damaĝo estis farita. 


Kiuj gejaj manifestacioj okazis lastjare en orienta Eŭropo? 


Podgorico, Montenegro 
Priŝtino, Kosovo 
Ateno, Grekujo 

Orlando, Usono, terorisma atako 

Ljubljano, Slovenujo 

Sofjo, Bulgarujo 

Skopjo, Makedonujo 

Bukareŝto, Rumanujo 

Istanbulo, Trakujo (Eŭropa Turkujo) 

Budapeŝto, Hungarujo 

Beogrado, Serbujo 

Tirano, Albanujo 


13-12-2015 

17-05-2016 

11-6-2016 

12 - 6-2016 

18-6-2016 

18-6-2016 

25-6-2016 

25- 6-2016 

26- 6-2016 
9-7-2016 

24- 9-2016 

25- 9-2016 


Podgorico, Montenegro, dimanĉon, 13-12-2015 168 

Kelkcent personoj marŝis la stratojn de Podgorico en la tria Montenegra Fierec- 
defilado, instigante la registaron por permesi samseksajn geedzecojn. Gejaj 
aktivuloj dimanĉe suriris defilade la stratojn de la ĉefurbo Podgorico postulante 
de la montene-graj aŭtoritatoj rajtojn por seksaj minoritatoj egalajn al tiuj por 
malgejoj. 

GLAT-organizoj alvokis al 
samseksa geedzeco, mal- 
pliiĝo de timo kontraŭ 
gejoj, lesbaninoj kaj 
transgenruloj kaj kreado de 
kondiĉoj por ekdisvolvi 
GLATajn komunumojn en 
Montenegro. La manifest- 
acianoj portis ĉielarkajn 
flagojn kaj standardojn 
"Libereco Cie" kaj "Homo- 
fobio inter kvar muroj". 

La defiladon organizis Kvir 
Montenegro 169 . Gi volas ke 


8 www.balkaninsight.coiTi/en/article/montenegro-gays-march-for-more-lgbt-rights-12-13-2015 
169 kroat-serbigo de la angla vorto queer (kvadrata placo), mallonge: KM 

la defilado iĝu ĉiujara okazaĵo kiu 
luktos por la rajtoj de GLAT-homoj 
en Montenegro, ĉiam laŭ alia itinero, 
por ke ne nur la ĉees-tantoj en la 
centro de la ĉefŭrbo kona-tiĝu kun ĝi. 

Daniel Kaleziĉ, repre-zentanto de 
KM, diris: "Hodiaŭ ni montris ĉiujn 
en Montenegro ke ni ne diferencas de 
aliaj." Aktivulo Stevan Milovojeviĉ 
diris, ke li esperas, ke en ĉiuj urboj 
en Montenegro GLATaj civitanoj 
iniciatos teni Fierecparadon, ne nur 
en la ĉefurbo Podgorico. 

Podgorico estis sub strikta sekureco dimanĉe antaŭ la Fierecdefilado, la tria ekde 
2013, kiam la okazaĵo estis perturbita pro perforto. Centoj da kontraŭtumultaj 
policistoj estis deplojitaj en la urbocentro en Podgorico, kie la stratoj estis fermitaj 
por la trafiko ekde la frua mateno, sed neniuj incidentoj estis raportitaj. 

Dum la unua defilado en Podgorico, en oktobro 2013, pli ol 500 manifestaciantoj, 
plejparte piedpilkhuliganoj, ĵetis rokojn kaj botelojn al la kelkdek partoprenantoj. 
Tiam dudek policanoj estis vunditaj en la manbaraktado, unu el ili grave. Inter la 
sesdek arestitoj, triono havis malpli ol dek ok jarojn. Samseksemo restas brulema 
temo en la socie konservativa lando, kiel ankaŭ aliloke en la balkana regiono. 
Kelkaj enketoj indikis ke 71 elcento de la civitanoj en Montenegro konsideras 
gejecon malsano kaj ĉiu dua civitano konsentas, ke samseksemo estas danĝero por 
la socio kaj ke la ŝtato devus labori por subpremi ĝin. 

Priŝtino, Kosovo, mardon, 17-5-2016 170 



HOCU DA 2AK0\ 
0 PORODICI 
BUDCUSTAVAN 


En la centro de Priŝtino, ĉefurbo de Kosovo, la unua Gejfiera Defilado okazis en 
la historio de la lando. Ducent GLATuloj kaj iliaj subtenantoj marŝis kune en la 
procesio, inklude ankaŭ prezidanton Hashim Thagi 171 . 

La defilado estis preparita en granda sekreteco por eviti incidentojn. Naŭdek 
elcento de la du milionoj da loĝantoj de la balkana lando estas islamaj kaj 
kvankam ekde 1971 samseksemo estas forigita el la kriminala jurlibro, la 
akceptado de gejoj malbone iras. 

Unu el la organizantoj de la Fierecdefilado alvokis liberigi la kosovan socion de 
homofobio kaj respekti la rajtojn de la GLAT-komunumo. "Ni iras sur la stratojn 
por batali por niaj rajtoj kaj por ĉiuj kiuj suferas pro homofobio kaj ne povas iri 
kun ni en ĉi tiu unua defilado," diris proparolanto. Prezidanto Thaĉi substrekis en 
intervjuo ke "ĉiuj civitanoj havas la samajn rajtojn, senkonsidere etnecon aŭ 
sekson." 

La konstitucio de Kosovo jam havas iujn leĝojn kiuj protektas la GLAT- 
komunumon, sed jura registriĝo de gejaj paroj estas ankoraŭ ne ebla. 


Ateno, Grekujo, sabaton, 11-6-2016 172 


170 www.yahoo.com/news/kosovo-holds-first-ever-gay-pride-march-134820376.html 

171 [Haŝim 0aĉi], 0 kiel la angla senvoĉa th en think 

172 http://greece.greekreporter.com/2016/06/12/athens-pride-2016-demonstrating-proudly- 
for-the-right-to-love/, http://greece.greekreporter.com/tag/athens-pride/ 

Personoj marŝas partoprene en la ĉiujara Gejfiera Defilado en Ateno, Grekujo, 
sabate. La evento markas la datrevenon de la Stonewall-insurekcio en Novjorko 
en 1969, vaste vidata kiel la naskiĝo de la movado por alstrebi egalecon por 
GLATuloj (gejoj, lesbaninoj, ambaŭseksemuloj kaj transgenruloj). 


Kun muziko, dancado kaj multa ĝojo miloj da personoj en Ateno, Grekujo, 
diversaĝaj sendis la mesaĝon, ke la rajtoj de gejaj personoj devus esti egalaj al tiuj 
de ne-gejoj dum la dekdua Jara Eldono de Atena Fierecdefilado. 

La Fiereca Festivalo komencis kun malfermaj paroladoj en Klafthmona Skvero 173 , 
kiu estis sekvita per parado al Sintagma Skvero. La partoprenantoj revenis en 
Klafthmonan Skveron por aŭskulti koncerton. 

La ĉi-jara Atena Fierecdefilado estas la unua post kiam la etendita interkonsento 
pri kunvivado estis aprobita en la greka parlamento. Ĉi-jare ĉefa peto estis la leĝa 
rekono de seksa identeco. Kiel la Generala Sekretario por Homaj Rajtoj, Kostis 
Papaioannou diris dum sia malferma parolado, "la Ministerio de Justeco jam 
enprocesigas leĝon konceme la juran rekonon de seksa identeco." Tamen, kiel li 
konfesis, restas ankoraŭ multaj aferoj farendaj, kiel ekzemple reguligi 
"pritraktatajn temojn koncerne infanojn kiuj edukatas de samseksaj paroj." 

La urbestro de Ateno, Giorgos Kaminis, elstarigis ke "kiam antaŭ pluraj monatoj 
mi subskribis la unuan interkonsenton pri kunvivado inter gejaj paroj en Ateno, 
mi sentis ke paĝo tumiĝis por rajtoj kaj libereco." 

La ĉi-jara Fiereco estis apogita denove per diplomatoj de la ambasadoj de 
Aŭstralio, Brazilo, Kanado, Ĉilio, Danujo, Finnlando, Francujo, Germanujo, 


nAarsLa K\au8ud)voc [Platija Klaftmonos] 

Mando, Israelo, Nederlando, Norvegujo, Slovenujo, Svedujo, Svislando, Britujo 
kaj Usono. 



Orlando, Usono, dimanĉon, 12-6-2016 kaj poste 

Omar Mateen [Matin], 29-jaraĝa gardisto, mortigis 49 homojn kaj vundis 
53 aliajn en terorisma atako, konsiderata kiel promalama krimo, en geja 
noktoklubo Pulse, Orlando, Florido, Usono. Li estis pafita kaj mortigita 
fare de Orlandaj Policaj oficiroj post tri-hora alfrontiĝo. Pulse estis 
ofertanta "Latinidan Nokton" kaj la plimulto de la viktimoj estis 
Latiniduloj. Tio estis la plej mortiga amaspafado de sola pafanto, la plej 
mortiga incidento de perforto kontraŭ GLAT-homoj en la historio de 
Usono kaj la plej mortiga teroratako en Usono ekde 11-9-2001. 

Mateen mortigadis per laŭleĝe aĉetitaj sturmfusilo kaj pistolo en la fruaj 
horoj de dimanĉo matene. Atestantoj diris ke li vizitadis Pulse en la pasint- 
eco kaj uzis apojn por renkontopunkti gejojn, sed tio estas ne-konfirmita. 

En urĝhelpopeta telefonalvoko baldaŭ post kiam la pafado komenciĝis, 
Mateen ĵuris lojalecon al la ĉefulo de Islama Ŝtato 174 kaj diris ke li estis 
incitita al la pafado pro la mortigo de Abu Waheeb [Ŭahib] en Irako la 


174 Islama Ŝtato de Irako kaj Levanto (ISIL), Abu Bakr al-Baghdadi (Levantenio evitinda.) 







antaŭan monaton. Li poste rakontis al peranto, ke li estis aginta pro la 
Usongvidataj intervenoj en Irako kaj en Sirio, kaj ke la peranto diru, ke 
Usono devas ĉesi bombadon de ISIL. 

Gej ficraj defiladoj en Eŭropo montriĝis pli fieraj kaj pli fortaj post la 
Orlando-atako. En marŝoj trans la kontinento dekmiloj da eŭropanoj sabate 
honoris la 49 homojn masakritajn pasintan semajnfinon en geja noktoklubo 
en Orlando, en defie festiva atmosfero. 

Dum la plej granda, Viena "Rainbow Parade" (Cielarka Parado), engaĝanta 
ĉirkaŭ 130 000 personojn, minuta silento estis tenata dum la dudeka ĉiujara 
defilado. Kondukis la marŝon nigre vestita grupo nomita "Viktimoj de 
Promalamaj Krimoj", kaj tenadis ŝnuron ĉirkaŭ spaco kie dum antaŭaj 
paradoj estis kaleŝego, plena je dancistoj. La fantoma kaleŝego reprezentis 
"tiujn lesbaninojn, gejojn, ambaŭ-seksemulojn, transgenrulojn kaj 
interseksulojn kiuj perdis siajn vivojn en Orlando kaj kiuj ne povas esti 
marŝantaj kun ni," organizintoj diris. 

En Vieno Louis [Lui] Fidelsberger, gvidanto de Viena Geja Iniciato, 
Aŭstrujo, ankaŭ je nomo de lesbaninoj, diris ke la plej bona respondo devis 
esti eĉ pli laŭta, fiera kaj arda. Tial sekureco en la aŭstra ĉefurbo estis 
strikta, kun plurcentoj da policanoj deĵorantaj, pli ol pasintjare. 

En Italujo dek miloj da homoj partoprenis en la Fierdefiladaj eventoj 
tutlande, 30 000 en Florenco, 5 000 en Ĝenovo kaj miloj pli en Palermo, 
Treviso kaj Varezo, tiel diris organizantoj. En Genovo la unua procesia 
kaleŝego elmontris grandan ĉielarkan flagon, tegitan per nigra rubando 
legiganta: "Ni estas Orlandanoj." 

Organizanto en Palermo, Massimo Milani, spektis la defiladon en blanka 
geedziĝa vesto, aspergita je falsa sango kaj legiganta: "Ni postvivos." 

En Lisbono, defilado de pli ol 5 000 personoj omaĝis al la Orlando- 
viktimoj, laŭ organizintoj, sed kun bombasta muziko kaj ekstravagancaj 
kostumoj ili daŭre sukcesis amuziĝi. Granda nigra standardo ĉe la kapo de 
la procesio portis la fotojn de la viktimoj en Florido. 

Cirkaŭ 2 000 festantoj, polico diris, partoprenis en la Gejfiera Defilado en 
Metz en orienta Francujo. Laŭ raportoj oni starigis memoraĵon kun la 
surskribo "Solidareco kun Orlando." 


175 Ekzistas personoj, kies sekso estas malfacile aŭ ne difinebla. Tial la angla mallongigo 
LGBTI foje estas uzata anstataŭ LGBT. En Esperanto ni gardas la vorton GLAT. 

Ĉirkaŭ la sama kvanto kolektiĝis en Vilno kaj milo da funebrantoj estis en 
Sofjo, Bulgarujo. 

Ljubljano, Slovenujo, sabaton, 18-6-2016176 



Kun loĝantaro de malpli ol 300 000, Ljubljano neniam enrangiĝos al la klaso de 
metropoloj kaj tial la geja kaj lesbana scenejo ne estas ĝuste amasa. Ĉi tio tamen 
ne malebligas ĝin esti vibra kaj tre multe vivanta. Sociale Slovenoj havas 
tendencon esti iom rezervitaj, sed kun ĝia relative juna loĝantaro en kontakto kun 
granda nombro da studentoj Ljubljana rapide malfermiĝas. La leĝoj en Slovenujo 
rilate GLAT-rajtojn facile faras ĝin la plej progresema nacio en postkomunismo 
kaj en 2015 ĝi iĝis la unua slava lando por permesi samseksan geedzecon. 
Ankoraŭ restas dislimo, kun peticioj cirkulantaj por reveni reen al la 
malvastmensaj tagoj de longe antaŭe, sed taksate laŭ la aferoj Slovenujo moviĝas 
en la ĝustan direkton. 

La aparteno de Ljubljano al la avangardo de la geja kaj lesba movado en Orienta 
Eŭropo retroiras al la tagoj de Jugoslavujo. 

Gejaj aktoj estis forstrekitaj el la kriminala jurlibro tie en 1976. Meze de la 1980- 
aj jaroj oni vidis la fondon de de galerio ŜKUC 177 , kiu metis raketon sur la dorso 
de la movado por tiel diri. Tio kondukis al la starigo de la Ljubljana Geja kaj 
Lesbana Filmfestivalo en 1984, kiu estas fakte la plej malnova geja kaj lesbana 
kinofestivalo sur la kontinento, tiel kiel semajna distraĵo ĉe noktoklubo K4 en la 


176 www.inyourpocket.com/ljubljana/Gay-Ljubljana 

177 ne-profitcela kultura organizaĵo en Ljubljano 

centro de Ljubljano. Magnus, geja sekcio de studenta centro, daŭre batalis por 
gejaj kaj lesbaj rajtoj tra la 1990-aj jaroj, kampanjante por laŭleĝigado de 
samseksa geedzeco jam en 1992. Tiu batalo atingis sian pormomentan kulminon 
en 2015, kiam la difino de geedziĝo en Slovenujo estis ŝanĝita por inkludi 
samseksajn parojn. Samtempe venis bultenoj, diskutgrupoj, eventoj kaj la 
Ljubljana fierecdefilado, organizita por la unua fojo en 2001 kaj ĉiujare poste. 
Estus tamen troigo nomi Ljubljanon gej-amika urbo. La pli taŭga termino estus 
plej probable gej-ambivalenca, kun incidentoj de diskriminacio kaj rekta perforto 
ankoraŭ ne forfermita en la pasintecon. La perspektivo tamen estas hela kun 
Ljubljano (kaj Slovenujo) firme ĉe la ffonto de la nuntempa progresema 
perspektivo, kiun oni atendas en la moderna erao. 


Sofjo, Bulgarujo, sabaton, 18-6-2016 178 



Ĉirkaŭ mil manifestaciantoj tenis momentan silenton ĉe la monumento por la 
Sovetia Armeo en la urbocentro de Sofjo, svingante flagojn, iuj el ili kun la 
kradvorto (#) weareorlando (ni estas Orlando). 


La bulgara amaso skandis "Stop khomofobiyata!" kaj "Chestit Prald!" (Feliĉa 
Fierecdefilo). Pluraj fremdaj ambasadoroj alparolis ilin, kvankam la nombro estis 
signife pli malgranda ol pasintjare. "Estas malpli da homoj ĉi- jare, sed mi ŝatus 
pensi ke estas la varmego kiu kulpas kaj ne timo post la Orlanda tragedio," diris 
24-jaraĝa partoprenanto Ria Naydenova. 


178 


http://sofiapride.org, http://cdn.timesofisrael.com/uploads/2016/06/000_C30PV.jpg 

Skopjo, Makedonujo, sabaton, 25-6-2016 179 



En Makedonujo la politika situacio tre malfavoras la organizadon de Gejfiera Defilado. 
Por tamen doni pli grandan videblecon al problemoj kaj luktoj rilataj al GLAT-rajtoj 
Junulara Eduka Forumo MOF organizis debatvesperon, dum kiu la ĉefa kontribuanto 
al la diskuto estis Vaginal Davis el Usono. En sia parolado sinjorino Davis diris 
interalie en sia tipa angla lingvaĵo (libere tradukite): "Mia amikino Andrea Novarin 


akompanis sian pupon dum sia unua vojaĝo al Makedonujo por la Skopja Pride Weekend 
181 

Art Festival en Kina Kultura Centro de Performaj Artoj. Ni de la laca Okcidento povus 


179 http://www.time.mk/nastani/57clb20942 

180 Vaginal Davis (Vagino !) estas interseksulo, kiu performas kiel amuzisto, pentristo, 
sendependa eventkreanto, komponisto kaj verkisto. 

181 Fiersemajnfina Artofestivalo 

lerni multon de la seks-aparta aktivulo en Makedonujo, Slavcho [Slavĉo] Dimitrov, 
fondinto de la koalicio "Sexual and Health Rights of Marginalized Communities" 182 , 
la ŝatindaj uloj de la GLAT-subtena Centro, lia arda amanto Stefan kaj lia lesbana 
partnero Biljana el Bitola, la legenda Kocho [Koĉo], la unua sin manifestinta gejo en 
Makedonujo, diino Biljana de Kina Kultura Centro, Pavle, Irena kaj Blagica [Blagitsa]." 
Tricent homoj ĉeestis la performadon de Vaginal Davis inter kiuj celebrataj ftguroj kiel 
Zoja Buzalkovska, fama aktorino Irena Ristich [Ristiĉ], eldonisto Marina Kostova, 
filmdirektoro Milĉo Manĉevski, Ljubomir Frĉkovsk, Lupa Angelov kaj Borjana Rosa. 

Bukareŝto, Rumanujo, sabaton, 25-6-2016 18 ’ 

Ĉirkaŭ mil homoj suriris la stratojn de Bukareŝto sabate por Gejfiera Defilado, 
postulante egalrajtigojn en lando, kie samseksa geedzeco restas kontraŭleĝa. lli 
festis diversecon kaj la GLAT-komunumecon. 

Subtenantoj de la okazaĵo volas faligi la konstitucian malpermeson de samseksaj 
unuiĝoj. Sed ili alffontas opozicion post kiam pluraj ne-registaraj organizaĵoj, 
ligitaj al la Ortodoksa eklezio kaj kunigitaj sub la ombrelo Koalicio por Familio 
pasintmonate alportis peticion kun tri milionoj da subskriboj. Gi celas bloki 
samseksajn unuiĝojn en ŝtato, kiu difinas geedzecon kiel la "unio inter viro kaj 
virino". La parlamento devos kontroli ĉu la peticio de Koalicio por Familio 
procedure kongruas kun la leĝo kaj se jes, Rumanujo organizos referendumon pri 
la afero. 



Partoprenantoj marŝis malsupren laŭ Bulvardo Kiselev de la Arko de Triumfo al 


182 seksecaj kaj sanecaj rajtoj de marĝenigitaj komunumoj 

183 www.gaystarnews.com/article/400-march-lgbti-pride-bucharest-romania0906 14/ 
#gs.Jjo77LU, el bucharest.com/20 16/06/bucharest-gay-pride-rally-draws-crowds/ 

Piata Victoriei , kie ili simbole kreis sendiskriminacian zonon kun paroladoj kaj 
muziko. Ili iris preter la rusan ambasadejon kie kelkaj partoprenantoj fajfante 
montris sian malaprobon. Partoprenantoj svingis ĉielarkajn standardojn kaj 
sloganojn "diverseco = normaleco". 

Accept, grupo kiu antaŭenigas la rajtojn de la GLAT-komunumo, estas indignigita 
ke la leĝo ne rekonas ĉiujn specojn de familio. Florin Buhuceanu, direktoro de 
Accept diris, ke la rumana ŝtato devus etendi konstituciajn rajtojn al gejaj paroj. Li 
opinias, ke provoj bloki ŝanĝon estas "nedemokratiaj" kaj atendas ke finfme la 
Konstitucia Tribunalo juĝos konforme al tio. "Rumanoj bezonas decidi kian 
socion ili volas. La politikoj de la EUaj landoj reprezentas funkcian modelon kiu 
fortigas prosperan socion kiu estas diversa kaj inkluziva, dum la politika klaso en 
Rusujo kaj ĝiaj najbaraj landoj generas maltoleremon kaj fremdultimemon." 
Samseksamo estas laŭleĝa en Rumanujo ekde 1996 kaj gejoj estas permesitaj 
servi en la militistaro. La lando malpermesis diskriminacion kontraŭ personoj 
surbaze de seksa orientiĝo en 2000, sed GLATuloj ankoraŭ strebas gajni multajn 
aliajn rajtojn. La rumana registaro por la unua fojo sendis ministron por la marŝo, 
Violeta Alexandru, ministro por socia dialogo. 

Minuto de silento en memoro de la mortpafado en Orlando estis tenata antaŭ la 
komenco de la sabata marŝo. 

Istanbulo, Trakujo, dimanĉon 26-6-2016 184 

Turkaj kontraŭtumultaj policanoj en Istanbulo dimanĉon pafis larmigan gason kaj 
kaŭĉukajn kuglojn por dissemi manifestaciantojn, kiuj defias malpermeson de la 
urba Geja Fierecdefilado. Aŭtoritatoj en la plej granda urbo de Turkujo 
malpermesis la jaran defiladon antaŭe ĉi-monate pro sekurecprizorgado, kio 
incitis al kolero de samseksemrajtaj aktivuloj. 

Du germanaj politikistoj - Volker Beck, elstara Verda leĝdonanto kaj unu el la 
plej laŭtvoĉaj gejaj politikistoj de Germanujo kaj Verda parlamentanino Terry 
Reintke - estis detenataj mallonge, laŭ Pepilo (Tvitro). Polico aperis ĉe la sceno - 
kie peze plimultis manifestaciantoj - arestis dek du personojn, tiel asertis unu AFP 
fotisto. Inter ili estis sendependa usona fotisto. 

Du aŭ tricent junaj manifestacianoj alvenis, malgraŭ abrupta malpermeso de la ĉi- 
jara defilado, kian seksrajtaj aktivuloj estis organizintaj en Istanbulo dum la lastaj 
dek du jaroj. Kolektiĝinte en grupetoj ĉirkaŭ la fermprenita komerca strato 
Istiklal, celante tiel eskapi la policon. Sed la manifestaciantoj malvolvis gigantajn 
ĉielarkajn flagojn de el fenestroj plurajn etaĝojn supren. 

"Ni protestas ke ili devigas disvastiĝi, la polico estas ĉie kaj blokas ĉion," diris 
Gizem §eker, kiu havis ĉielarkojn pentritajn sur siaj vangoj. Si aldonis ke tio 
ankaŭ estis taktiko bari ekstremnaciistojn, kiuj postulis en lasta semajno, ke 


184 www.telegraph.co.uk/news/2016/06/27/turkey-police-fire-rubber-bullets-at-banned- 
gay-pride-parade/ 

aŭtoritatuloj nuligu la Gejfieran Defiladon. Ekstrem-dekstruma grupo avertis, ke 
ili nepre haltigos la defiladon, se polico ne atentos la alvokon. 

Polico movis rapide por dissemi la manifestacianojn, pafante larmigan gason kaj 
kaŭĉukajn kuglojn kaj konfiski iliajn ĉielarkajn flagojn, tiel AFP-korespondanto 
atestis. "Kio ĝenas la registaron estas la videbleco de la GLAT-komunumo," diris 
Irem, alia juna manifestantino. "fli ne volas ke oni vidas nin. Kaj ni elektis esti 
videblaj, prefere ol marŝi. Tial ni estas sur ĉiu angulo de la strato" ŝi diris al AFP. 
"Kaj mi kredas ke ni sukcesis - ni etendis nin eksteren kaj amo venkos, mi estas 
certa pri tio." 

Turka polico subpremis forte en eĉ malgrandaj manifestacioj, celante eviti 
kontraŭregistarajn protestojn en Istanbulo, tiajn kiaj okazis en 2013. 


Polico ŝprucigas per akvokanono al manifestaciantoj 

Istanbulaj aŭtoritatuloj diris, ke la dimanĉa amaskunveno estis malpermesita por 
"sekurigi sekurecon kaj publikan ordon", post serio da atencoj trans Turkujo dum 
la pasinta jaro. Pri iuj de tiuj atakoj estis kulpigita la grupo IS, aliaj kulpigis 
kurdajn aktivulojn. 

En antaŭaj jaroj miloj da homoj partoprenis en la Istanbula Fierecdefilado, ili estis 
la plej gravaj GLAT-renkontiĝoj en islama lando en la regiono. 

Organizantoj vanigis la malpermeson de la ĉi-jara evento en komunikaĵo kiun ili 
laŭtlegis ĉe la loko de protestado antaŭ ol la polico dissemis ilin. 

"Ni ĉiam ekzistos, krios nian ekziston, kaj ĉiam estos fieraj pri nia ekzisto," la 
komunikaĵo diris. 

"Ili prave timas nin, ĉar ni kunigadas, kreskas kaj marŝas." 

Budapeŝto, Hungarujo, sabaton, 9-7-2016 185 

La stratoj estis tute malplenaj, krom la 20 000 personoj marŝantaj tra ili. Membroj 
de la GLAT-komunumo kaj iliaj aliancanoj spitis varman julian sunon sabate por 
manifestacii tra la Budapeŝta urbocentro en okazigo de la urba 21-a Budapeŝta 
Fierfestivalo. Svingante ĉielarkajn flagojn kaj koksflirtante sur la tonoj de 
dancmuziko sur la planko de remork-aŭto kun dek radoj, manifestaciantoj 
subtenis gajan humoron dum eskorto de policanoj gardis la ĉirkaŭaĵon. La sola 
enirejo al la defilado estis tra du sekurecaj kontrolpunktoj ĉe Placo de Herooj, la 
komenca punkto. 

Kiel en jaroj pasintaj, la tuta itinero estis kordonprotektita ĝis malproksimeco de 
la flankaj stratoj en ĉiu direkto. Gi kreis superrealisman scenon: la solaj homoj 
kiuj travivis la manifestaciojn estis tiuj kiuj vivis, laboris aŭ gardis entreprenojn 
laŭlonge de la itinero. 

En 2007 kaj en 2008 centoj da kontraŭ-samseksemaj manifestacianoj perturbis la 
marŝon ĵetante ŝtonojn, ovojn kaj aliajn forĵetaĵojn al la partoprenantoj. Tial ekde 
tiam la polico aranĝis la liniforman bufrozonon. 

La ĉi-jara marŝo komenciĝis nur post la kvara. La manifestacianoj direktis 
sudokcidenten, antaŭ ol ĝiri dekstren, poste svingante mallonge norden. Tiam ili 
inundis en placo Kossuth Lajos antaŭ la parlamentejo, kie aktivuloj donis 
paroladojn, postulante pli grandan leĝan rekonon de sia registaro kaj pli grandan 
respekton kaj toleremon de hungara civitanaro. 

Csaba Csaszar, unu el la organizantoj, parolis pasie en la placo. Li insistis 
ĉeestantojn fari koaliciojn kun aliaj vundeblaj civitangrupoj en Hungarujo. 
"Negrave pri kiuj ni parolas, ni devas defendi nin reciproke," Csaszar diris. "Se vi 
ne ŝatas, kiam homoj maldegnas paroli al vi, ĉar vi estas geja, ne permesu al ili 
malgrandigi ciganojn." 

Reprezentanto de la hungara policejo raportis ke estis neniuj arestoj. Laŭ la 
defilada itinero, manifestaciantoj esprimis ĝojon kaj konsolon ĉeesti en spaco kie 
ili sentis sin akceptitaj. "Mi havas lokon ĉi tie," diris Andrea Mŭller, dek ok jarojn 
juna transgenrigita virino el nordokcidenta Hungarujo. Mŭller diris ke tiu estis ŝia 
unua Fierecdefilado. Si identigis sin ino kiam ŝi "estis malgranda", sed ŝi nur 
konfesis sin al siaj gepatroj kiel transgenrigitan en la aĝo de dek kvar. En 
komenco ili estis malrapidaj akcepti ŝin, sed fariĝis plene helpemaj en la postaj 
jaroj. "Rilate la socion, mi ne dirus ke homoj estas aĉaj, sed ili ne estas ĉiam 
toleremaj. Kelkaj homoj ne scias, ke mi estas transa. Unufoje ke mi diras ilin ke 
mi estas, iuj homoj simple ĉesas paroli al mi." 

Laŭ profesoro pri genrostudoj ĉe Mez-Eŭropa Universitato, Hadley Z. Renkin, 
kies laboro estas temigi samsekseman identecon en post-socialisma Hungarujo, la 
supreniĝo de la dekstrema Fidesz-registaro en 2010 kondukis al fuziiĝo de 


1X5 http://budapesttimes.hu/2016/07/09/glad-to-be-gay 

kontraŭgeja retoriko kun kontraŭ-okcidenteŭropa retoriko, kiu siavice enflamigis 
homofobion en Hungarujo. Li montris al amendo por la hungara Konstitucio de 
2012, kiu restriktas la difinon de geedziĝo al malsamseksemaj paroj, kiel 
ekzemplon de kontraŭ-GLATa politiko fare de la registaro. "Mi kredas ke tiu 
speco de publike videbla movo, kiun faras la registaro, povas fiksi tonon en la 
maniero en kiu homoj rigardas certan socian grupon." Sed multaj en la marŝo 
pentris pli helan bildon, sugestante ke homofobio en Budapeŝto neniam kreis 
problemojn por ili, kaj ili povis tamen konduti publike kiel ili deziras. 



Adri Huszak [Husak], 21-jaraĝa studentino de fizika terapio, diris ke neniu en 
Budapeŝto iam diris ion al ŝi, kva nk am "sufiĉe evidentas ke mi estas lesbanino". 
"Mi malkaŝe samseksemas. Gi estas akceptita," diris Huszak, kiu estas originale 
de Kecskemet [Keĉkemet], sed nun loĝas en Budapeŝto. Sed aliaj el ekster la urbo 
diris ke en Hungarujo laboro atendas antaŭ ol la socio iĝu plene inkluziva loko 
por sia GLAT-komunumo. 

Ornamita en nigra leda pantalono, genuen altaj nigraj botoj, subĉemizo kaj nigra 
skarpo brodita kun la vortoj "S-ro Ledo Eŭropo 2015", 37-jaraĝa aŭstro Thorsten 
Buhl diris, ke Budapeŝto iom postrestas al urboj en la Okcidenta mondo, kiam 
temas pri la malferma aperigo de kurioza identeco. 

Buhl jam marŝis en Gotenburgo, Vieno, Amsterdamo kaj alilokaj Fierecdefiladoj. 
"Mi reprezentas la ledan komunumon de Eŭropo", li diris pro la surskribo sur sia 
skarpo BDSM, eksplikebla kiel "memvola sado-masohisma kaj fetiĉa komunumo" 
kiuj "bedaŭrinde ne" ekzistas en Budapeŝto. Buhl diris ke la manko de fetiĉa 
komunumo en granda urbo kiel Budapeŝto estas evidentaĵo de homofobio en la 

urbo. 

Hungarujo permesis registritan partnerecon al GLAT-paroj ekde 2009. Sub la 
nuna sistemo al GLAT-paroj estas donitaj iuj el la rajtoj kiujn geedzaj paroj 
havas, - kiel partnervizito en hospitalo kaj iuj fiskaj stimuloj - sed al ili estas 
neataj aliaj rajtoj, precipe la komuna adopto de infanoj. 

Laŭ Renkin, grava politika dislimo en Hungarujo nun estas la kredo inter kontraŭ- 
GLATaj Hungaroj, ke la GLAT-komunumo estas malpli "hungara". "Unu el la 
kialoj ke la Fidesz-registaro kaj multaj hungaraj naciistoj havas tian problemon 
kun GLAT-homoj estas, ke ili vidas ilin kiel reprezentantojn de la Okcidento," li 
diris. "fli vidas ilin kiel fremdulojn." 

Se estas tiel, tiam por unu tago almenaŭ eksterlandanoj konkeris teritorion: 
verŝiĝante tra la stratoj, imitkantante hungarajn piedpilkhimnojn kaj 
suprentenante signojn mokantajn ĉefecon en la registaro dum ili dancis laŭ viva 
muziko ĉe Danubo en la longaj ombroj de la vespero. "Kial mi havus malpli da 
rajtoj vidigi min ol aliseksemaj familioj kun infanoj?" demandis Buhl. Aldonis 
Huszak: "Homoj devus povi ami, kiun ajn ili amas." 

Beogrado, Serbujo, sabaton, 24-9-2016 186 

Centoj da GLAT-homoj kaj iliaj subtenantoj marŝis tra la urbo lastan semajn- 
finon protektataj de la sabloj de policistoj kaj helikopteroj, pro timo antaŭ alia 
atako de ekstremistoj simila al la perforta alfrontiĝo, kiu okazis en 2010. Ĉar tiam 
ĉirkaŭ cent homoj estis vunditaj en la okazaĵo kun atakoj de ekstrem-dekstrumaj 
Beogradanoj, kiuj ĵetis benzinbombojn al la polico kaj la gejaj aktivuloj. Nun estis 
la tria parado ekde 2010. En 2015 kaj 2016 estis neniuj raportoj de perforto. 
Defiladoj en 2011, 2012 kaj 2013 ĉiuj estis malpermesitaj de la aŭtoritatuloj pro 
timo pri tumulto. 

Post la ĉiujara Fier- 
ecdefilado grupo de 
krist-anaj pastroj 
kaj monahinoj tenis 
specialan ceremoni- 
on en dimanĉo por 
"purigi" Beogradon 
de la "Sodom kaj 
Gomor"-stila fest- 
ado en la pasinta 
sabato. Ekleziestroj 
gvidis la grupon en 

preĝado kaj kantado kaj unu pastro kriis: "Kial ili devas iri publike en tiu parado? 
Ĉar ili volas varbi kaj ... ruinigi la sekvan generacion." Tenante bildojn de Jesuo, 

186 Pink News 

krucojn kaj standardojn kun surskribitaj kontraŭ-GLATaj frazoj, la grupo 
kolektiĝis en la centron de la ĉefŭrbo por purigi la urbon. 

Ironie, la ĉi-jara Beograda Fierecfesta temo estis "Amo resanigas la mondon," kaj 
vidis centojn da GLATaj homoj kaj subtenantoj elirantaj por festi egalecon. 



Serbujo estas ankoraŭ konservativa rilate GLAT-rajtojn. Samseksemo iĝis 
tutlande laŭleĝa nur en 1994 kaj ankoraŭ ne ekzistas rekono de samseksaj 
interrilatoj, malpli de samseksa geedzeco. Tamen, malgranda paŝo al progreso 
estis farita pli frue ĉi tiun jaron, kiam ĉefministro Aleksandar Vuĉiĉ anoncis 
planon enoficigi la unuan gejan ministron en sia kabineto. 

Tirano, Albanujo, dimanĉon, 25-9-2016 



Geja Fierbiciklado en Tirano 187 

Ankoraŭ malmulte okazas tie. Ekzistas organizaĵoj Aleance kaj ProLGBT 


Kiuj protektaj leĝoj ekzistas en sudorienta Eŭropo? m 

En ĉiuj landoj seksumado inter samseksuloj estas leĝe pennesita. La unua 
lando, kiu leĝigis tion estis Turkujo en 1858, Grekujo sekvis en 1951, 
Hungarujo kaj Bulgarujo en la sesdekaj, Slovenujo, Kroatujo kaj Montenegro 
en la sepdekaj, la aliaj landoj en la naŭdekaj jaroj de la dudeka j arcento. 

Pri la akcepto de jure registrita kunvivado rnultaj landoj estas ankoraŭ ne 
konvinkitaj. Slovenujo, Hungarujo, Koatujo kaj Grekujo leĝigis tiun juran 
ligon en respektive 2006, 2009, 2014 kaj 2015, sed Albanujo, BiH (Bosnio kaj 
Hercegovino), Bulgarujo, Kosovo, Makedonujo, Montenegro, Rumanujo, 
Serbujo kaj Turkujo eĉ ne pensas pri tio. 

La kontraŭstaro al kunvivado de samseksuloj estas en kelkaj landoj eĉ tiom 
granda, ke en la lasta jardeko (2006-2016) ili konstitucie difinis, ke seksuma 
partnereco egalstatusa al geedzeco estas malpermesita 189 . Tiuj landoj estas 
Bulgarujo, Hungarujo, Kroatujo, Montenegro kaj Serbujo. Verŝajne sekvos 
Makedonujo kaj Rumanujo. 


' www.aleancalgbt.org/en/about-us; Dato povas esti ankaŭ sabate, 14-5-2016 

188 https://en.wikipedia. 0 rg/wiki/LGBT_rights_in_Eur 0 pe#Eastern_Eur 0 pe 

189 Nederlando akceptis en 2001, kiel unua lando en la mondo, ke samseksa partnereco 
estas jure egala al geedzeco. 

Alia mens-ekscita afero estas la rajtigo al samseksaj paroj adopti infanojn. 
Tiun rajton havas unu el la du partneroj aparte en Bulgarujo, Hungarujo, 
Kosovo, Romanujo, Serbujo kaj Slovenujo, sed ne en ses aliaj landoj, dum 
Kroatujo akceptas adopton de paro sub "parenca respondeco" (situacio simila 
al la adopto de antaŭ-infano, t.e. biologia infano de unu el la partneroj). 

Vaste akceptita leĝo en la landoj de sudorienta Eŭropo estas tiu pri 
diskriminacio kontraŭ GLATuloj, kvankam en Turkujo tio estas ankoraŭ en 
propona fazo, dum en BiH ne ĉiu diskriminacio estas punebla kaj en 
Makedonujo tia leĝo ne ekzistas! 

Fine ĉiuj landoj akceptas gejojn (kaj lesbaninojn?) en la armeo, krom Turkujo, 
kiu havas proponon tiurilate. 

En meza kaj nordorienta Eŭropo 

Tie menciindas la kampanjo HateNoMore (Ĉesu Malami) kaj Pollando, 
Litovujo, Latvujo, Kroatujo kaj Hungarujo. La ĉefa celo de la projekto estas 
malhelpi la viktimiĝon de personoj suferantaj de malamagoj pro aliulaj 
homofobio aŭ transgenrofobio. Por atingi tion oni trejnas policanojn kaj 
homojn en la jura sistemo kaj agas por enkonduko en parlamento de 
leĝproponoj pri krimoj kontraŭ personoj de ne-norma seksa orientiĝo kaj 
genra identeco aŭ konduto. 

Mallonga historio de gejeco en imperioj 

De la 1870-aj jaroj, sociaj reformistoj en Britujo komencis defendi 
samseksemon, sed pro la kontestata naturo de ilia lobiado ili konservis 
siajn identecojn sekretaj. Sekreta brita socio nomata la "Ordeno de 
Queronea" kampanjis por la leĝigo de samseksemo, kaj kalkulis dramiston 
Oscar Wilde inter siaj membroj en la lastaj jardekoj de la 19a jarcento. 

1885: La Otomana imperio (antaŭaĵo de Turkujo) malkrimigas 
samseksamon. 

1922: Sovetunio malaperigis gejecon el la kriminala jurlibro. Tio estis 
rimarkinda paŝo en Sovetunio tiutempe, kiu estis tre postrestinta ekonomie 
kaj socie, kaj kie multaj konservativaj sintenoj al sekseco plipezis. Tiu 
paŝo estis parto de pli granda projekto de liberigado de seksaj rilatoj kaj 
vastigado de virinaj rajtoj, inklude laŭleĝigon de abortado, procedurebleco 
eksedziĝi kaj provoj socialigi dommastrumadon. Dum la epoko de Stalin 
tamen, Sovetio retrotumis ĉiujn tiujn progresemajn disponojn, 
rekrimigante gejecon, malliberigante samseksamantojn kaj malpermesante 
aborton. 

Komentoj pri gejeco al Konsilio de Eŭropo 190 

Klaraj leĝoj necesas por protekti transulojn de diskriminacio kaj malamo 

Strasburgo, 26/07/2011 

Transgenruloj kaj transvestemuloj renkontas severan diskriminacion en multaj vivosferoj, 
ne laste sur la labormerkato, edukado, sanzorgado kaj distraj aktivaĵoj. Cikanado en 
lernejoj estas kvazaŭ rutina. Enketoj montris, ke proksimume la duono de transuloj kaŝas 
sian genran identecon en laborejo pro timo, ke ili perdos sian laboron. 41 transgenrulaj 
mortigoj estas raportitaj en Eŭropo ekde 2008. Novnaskitoj estas registrataj kiel knabo aŭ 
knabino kaj ĉi tiu distingo fariĝas laŭleĝa kaj socia fakto ekde tiam. 

Lernejoj devas ĉesigi disvastigon de homofobiaj kaj kontraŭtransgenraj mesaĝoj 

Strasburgo, 27/09/2011 

En lernejoj trans Eŭropo gejunuloj estas persekutataj pro sia seksa orientiĝo aŭ genra 
identeco. Homofobia kaj kontraŭtransgenra ĉikanado estas ĉiutaga realaĵo en la vivo de 
multaj. Tempo estas por reagi, speciale se konsideri plurajn naciajn studaĵojn kaj 
raportojn, avertantajn, ke okazis nombro de memmortigoj inter junaj lesbanaj, gejaj, 
ambaŭseksamaj kaj transgenraj (GLAT) uloj, kiuj sentis sin malakceptataj de siaj 
samaĝuloj kaj familianoj. La amplekso de tiu problemo aspektas granda. 

Silentigi voĉoin kontraŭ homofobio lezas homajn rajtojn 

Strasburgo 21/06/T2, 

Lastatempajn monatojn vidiĝas novaj klopodoj en kelkaj membro-ŝtatoj de Konsilio de 
Eŭropo silentigi voĉojn kontraŭ homofobiaj kaj kontraŭtransgenreco. Leĝoj kiuj 
malpermesas informadon pri lesbanaj, gejaj, ambaŭseksamaj, transgenraj kaj interseksulaj 
problemoj indikas zorgigan paŝon regreseman al pasinta periodo, kiam samseksamantoj 
estis traktataj kiel krimuloj. Ci tiuj klopodoj limigi liberecon de esprimado kaj kunvenado 
iras draste kontraŭ la normoj surbaze de internaciaj kaj Eŭropaj homaj rajtoj. 

Knabo, knabino aŭ persono - interseksaj personoj malhavas rekonon en Eŭropo 

Strasburgo, 09/05/2014 

Je la unua de marto 2014 parolisto de Fox News, Clayton Morris, devis pardonpeti pro sia 
'senscia kaj malsaĝa' komento, kiam li primokis la novajn opciojn pri genreco por 
Fejsbuk-profiloj, kiuj permesis al uzuloj registri sin kiel interseksajn. La parolisto 
ridindigis la paŝon de la sociaj medioj rilate al intersekseco, dirante “whatever that is” (kio 
ajn tio estas). Ci tiu okazaĵo ilustras la antaŭjuĝon kaj nescion rilate al la realaĵoj de 
individuoj kiuj ne povas esti klasitaj kiel maskla aŭ ina ĉe naskiĝo. 

GLAT-infanoj havu la rajton je sekureeo kai egaleco 

Strasburgo, 02/10/2014 

Lesbanaj, gejaj, ambaŭseksamaj, transgenraj kaj interseksaj infanoj ofte viktimas pro 
ĉikanado en lernejoj, hejme kaj tra sociaj amasmedioj. Ci tio efikas severe malbone al ilia 
farto kaj preventas malfermitecon pri sia persona identeco. Kiel por ĉiuj infanoj ankaŭ por 
GLAT-infanoj validas, ke ili ĝuu homajn rajtojn kaj ke sekura ĉirkaŭaĵo estas postulata 
por ke ili plene partoprenu la socion. 


190 komencoj de la tekstoj en www.coe.int/en/web/commissioner/blog/tags/lgbti 

Okcidenteŭropaj Fierecdefiladoj ĝis 4-9-2017 191 

Aŭstrujo: Bregenz, Graz, Innsbruck, Linz, Vienna; Belgujo: Antwerp, Brussels; Britujo: 
Birmingham, Brighton, Burnley, Connah's Quay, Coventry, Eastbourne, Exmouth, 
Grimsby, Hemel Hempstead, Kingston-upon-Hull, Lancaster, Leeds, London, 
Manchester, Norwich, Oxford, Reading, Royal Leamington Spa, Totnes, Winchester, 
Worcester, York; Danlando: Aarhus, Copenhagen, Torshavn; Finnlando: Helsinki, 
Kuusamo, Rovaniemi; Francujo: Arras, Morzine, Rouen, Tignes, Toulouse; Germanujo: 
Aurich, Berlin, Bielefeld, Braunschweig, Bremen, Cloppenburg, Cologne, Cottbus, 
Dresden, Duisburg, Frankfurt am Main, Greifswald, Hamburg, Hannover, Kiel, Koblenz, 
Konstanz, Leipzig, Magdeburg, Mainz, Munich, Oldenburg, Paderborn, Rostock, 
Schwerin, Stuttgart, Trier, Waddeweitz; Hispanujo: Barcelona, Benidorm, Madrid, Playa 
del Ingles, Playa del Ingles, Sitges; Irlando: Waterford; Islando: Reykjavik; Kroatujo: 
Zagreb; Luksemburgio: Esch-sur-Alzette; Nederlando: Alkmaar, Amsterdam, 's- 
Hertogenbosch, Tilburg; Norvegujo: Bergen, Hemsedal, Kristiansand, Mo i Rana, Oslo, 
Tromsp; Svedujo: Alvsbyn, Are, Arvidsjaur, Falkenberg, Gothenburg, Norrtalje, 
Ornskoldsvik, Pitea, Skelleftea, Soderhamn, Stockholm, Vaxjo, Visby; Svislando: Bern, 
Zŭrich. 

Apelo de Eŭropa Esperanto-Unio al landaj asocioj 

(ekstrakto el Eŭropa Bulteno) 

En Pollando oni sukcesis oficiale listigi Esperanton inter la naciaj kulturaj 
heredaĵoj de tiu lando. Tiu sukceso ne havos gravan internacian 
konsekvencon por Esperanto, se ĝi restos ununura ekzemplo. 

Por tia atingo en aliaj landoj ne necesas leĝo akceptata de landa 
parlamento. Kiam franca tnovado kolektos ĉion kion francaj esperantistoj 
kreis en Esperanto dum la tuta E-historio kaj prezentos tion al la franca 
institucio kiu zorgas pri nacia kultura heredaĵo, sendube tiu instanco devus 
esti surprizita pri la korpuso de tiu kreado kaj graveco de francoj por 
kunkonstrui tutmondan E-kulturon. Tute same, aŭ eble eĉ pli surprizitaj 
devus esti hungaraj instancoj, kompreninte kia giganto ene de E-kulturo 
estas hungara nacio. Inter la granduloj sendube estas ankaŭ Skotlando kaj 
Hispanujo. Tial Zlatko Tiŝljar apelacias al la estraroj de ĉiuj EU-aj landaj 
asocioj 1. Esplori kiu instanco en la lando decidas pri kultura nacia 
heredaĵo 2. Kiaj dokumentoj necesas por starigi peton ke la nacia kultura 
korpuso kreita en la lando estu agnoskita kiel nacia kulturheredaĵo 
3. Transdoni tiun dokumentaron kaj lobii por la sukceso. 

Se ni sukcesos pri tio en kelkaj pliaj landoj, tiam ni povus kunigi la fortojn 
kaj postuli simile en EU baze de tiuj oficialaj oficialigoj ene de ŝtatoj- 
membroj kaj poste ĉe UNESKO. 


www.ilga-europe.org/resources/pride-event-calendar 

Rim-enigmoj, Popova Elena, KAVA-PECH 192 

Vi ne kredus, ke al la 
kreo de ĉi tiu ĉarma 
kaj interesa infanlibro 
kontribuis dek ses 
per-sonoj ĝis vi mem 
ne enmanigas ĝin: 56 
paĝoj el kiuj 34 kun 
po unu pura nigra- 
blanka desegnaĵo de 
floro, besto aŭ alia 
naturfenomeno. Ĉiu 
vivulo estas akompa- 
nata de mallonga 
strofo kun je la fino 

., kie via infaneto mem povas diveni kiu estas la nomo de la 

rolulo. Kaj se ĝi ne konas la esperantan vorton, sur la lastaj ok paĝoj de la 
libreto estas la solvoj. 

Tamen ĝi ne estas libreto kiun via infano povas en unu bato lege trakuri kaj 
fiere finfermi. Ne, la teamo elpensis taskon por la leganto: kolorigi la 
desegnaĵojn, prefere laŭ la veraj koloroj, eventuale troveblaj en Interreto. Por 
sigeli la proprecon de sia kolora kunlaboro ŝi aŭ li tiam povas plenigi sian 

nomon en la kolofono "La ilustraĵojn kolorigis:." 

Koni la nomojn en la naturo en Esperanto kompreneble ne decas, se oni ne 
konas ilin ankaŭ en la gepatra lingvo. Tial la tradukoj en dek du eŭropaj 
lingvoj estas aldonitaj al la solvoj. 

Multinvita libreto, el kiu ne nur esperantaj infanoj povas ankoraŭ lerni. Mi 
mem bezonis konsulti sep el la 34 solvoj! 

Gi estas kudrita, havas belajn kolorojn kaj kostas nur ses eŭrojn. 

Gratulon al la rimisto, s-ino Popova, la desegnisto, s-ino Tomeĉkova kaj la 
eldonisto Petro Chrdle. Por ok- ĝis dekdujaraĝuloj, laŭ mia takso. 

Ekzemple 

Kantas sen ĉeso \ĝis memforgeso \ en la arbaro \ aŭ en la valo \ lafamega ??? 
Trapasas la dezerton /ne soifante sub la suna ĉielo / la ĝiboj ĝin savas / jen la ??? 



JD 


192 


http://kava-pech.cz/book-rime-esperanto.html 

Kio ankoraŭ ligas nin al la idealo Esperanto? 

Kial mi komencis lerni Esperanton? 

En la jaro 1981 mi legis artikolon de Jozefo Horvath en monata ĵurnalo "Ifjŭsagi 
Magazin" ('Junulara magazino') en kiu li skribis interalie ke tiu lingvo estas por tiuj kiuj 
spite al plurjara lingvolernado eĉ glason da akvo ne povas peti en la lernita lngvo... Nu, 
ĝis tiam estis instruitaj al mi du fremdaj lingvoj: la rusa dum dek jaroj kaj la germana dum 
kvin, sed neniun el ili mi povis flue paroli. Tial mi komencis lerni Esperanton. Post dujara 
plejparte memstara lernado faris mi bazgradan movadan ekzamenon. Jam tiam mi parolis 

pli bone Esperanton ol iun ajn alian fremdan lingvon. 

En 1990, post dusemestra lemado, mi ricevis diplomon 
kiel tradukisto-interpretisto de Hungara Esperanto- 
Asocio. Dum tiu lernado mi interkonatiĝis kun Szabo 
Eszter. De 1993 ŝi estas mia edzino. Nia filino, Aniko 
Lilla, naskiĝis en 1995. Mi parolas al ŝi denaske 
Esperante. De 2002 ni partoprenas Renkontiĝon de 
Esperantistaj Familioj (REF) kie ŝi interkonatiĝis kun 
aliaj denaskaj esperantistetoj. Nun ŝi havas amikinojn kaj en Norvegujo kaj en Germanujo 
kaj en Luksemburgio... Si ekzameniĝis pri Esperanto 13-jara - pri la germana kaj angla 
lingvoj 18 -jara... Do, mi estas konvinkita ke Esperanto estas ne nur relative rapide flue 
ellernebla - sed ĝia lernado efikas ankaŭ al lernado de aliaj lingvoj. Laŭ mi ne nur pro tio 
estus grave serioze trakti Esperanton. 

Imre Hegedŭs, esperantodebrecen@gmail.com 

Mi naskiĝis en Buenos Aires. Mi kreskiĝis en Rosario, Argentino, en malriĉa hejmo de 
miaj gepatroj. Mi ĉiam kredis ke mi vivos dum mia tuta vivo en Argentino, sen iu ajn 
ŝanco por ekkoni aliajn landojn. 

En 1959 mi malkovris Esperanton. Mi komencis korespondadon kun homoj de multaj 
landoj, kiam mesaĝo estis letero skribita per inko sur papero. Gi bezonis koverton kun 

poŝtmarkoj. Kaj ĝi bezonis kelkajn monatojn por atingi mian 
korespondanton, vojaĝante per ŝipo. Esperanto malfermis la 
mondon por mi. 

Kelkaj korespondantoj el Usono konvinkis min, ke 
konvenos al mi translokiĝi al Usono. Post kelkaj jaroj, en 
1963 nŭ enmigris en Novjorkon. 

Mi taksas la kvaliton de mia vivo multege pli bona ol tiu de 
mia frato kiu loĝis sian tutan vivon en Rosario. Pro tio mi 
volas ke la homoj lernu pri la valoro de Esperanto, kaj ke ili 
lernu ĝin. Mi havas tre vastan retejon, mi instruas 
Esperanton per retpoŝto al homoj kiuj komprenas la hispanan aŭ la anglan. La hispan- 
parolantoj devenas de landoj en kiuj oni parolas hispane, inkluzive de Usono. La plej 
multo de la angla-parolantoj lernis la anglan kiel duan lingvon. Ili devenas de preskaŭ ĉiu 
lando. 

Mi partoprenis ĉi tiujn Mondajn Kongresojn: 1992 Vieno, 2004 Bejĝingo, 2012 Hanojo, 
2014 Bonaero, 2015 Lillo, 2016 Nitro. 

Enrique Ellemberg, UEA Delegito por Fremont, California, Usono 

Por mi Esperanto ĉiam estis ĉefe ilo por interhomaj kaj interkulturaj kontaktoj kaj pere de 
ĝi en mia nun jam 30-jara E-aktivado mi ekkonis multajn homojn el multajn diversajn 
landojn kaj lernis multe pri iliaj vivoj kaj pri ilia kulturo. Oni ja povas diri ke nun angla 
lingvo plenumas la saman taskon, sed esperanto (malsame al angla) tamen donas kun si 
certan etoson de interkompreno, ebligas pli direkte fari personajn kontaktojn kaj malfermi 
(personajn) pordojn kiuj per angla lingvo ofte (r)estas fermitaj. 

Mia e-aktivado dum lastaj 15 jaroj kiu inkluzivas regulan organizadon de MontKabana 
Renkontiĝo kaj regulan partoprenon (kun mia familio kun du denaskaj infanoj kaj 
fojfojan organizadon) de REF , kune kun oftaj eksterlandaj kontaktoj kun aliaj 
esperantistoj (rete, sed ankaŭ vive) donas al mi ĝuste tion kio, laŭ mi, estas tasko de 

Esperanto en la nuna mondo - ilo por internaciaj kontaktoj 
kaj internacia interkompreno. 

Mi nun estas 52-jaraĝa, do, (mi travivis, ke) la rapida 
disvastigo de la angla lingvo ebligis ke ĝi iĝu nuntempa 
„esperanto“ komprenata je multego da lokoj terglobe. 
Krome, en orienta Eŭropo, kiam falis la limoj de 
komunismo/socialismo kaj venis tempo kiam estas facile 
vojaĝi ankaŭ sen esperanto, ĝi perdis la signifon. 

Mi vidas nun esperanton kiel bonan ilon por konekti 
„alternativulojn“ kiuj kontraŭas tutmondan globalan 
ekonomion, sed tamen subtenas kulturan komunan 
tutmondan spacon. Ne facilas teni esperanton vivanta 
(precipe se oni rigardas la lingvon „akademie“, kiel teoriaĵon), sed laŭ mi indas kaj eblas. 
(La konfirmo estas ĝuste REF, kies nombro da partoprenantoj iom kreskas, ĉefe inter 
familioj el okcidenta Eŭropo kie multaj jam vivas tute „internaciajn“ vivojn kaj deziras 
enkonduki tiun vivstilon al la infanoj. 

Vanja Radovanoviĉ, Zagreb, Kroatio 

Komence mi tre entuziasmiĝis pri ”facila” internacia lingvo. Sed poste mi seniluziiĝis 
konstatante gravan lingvo-nescipovon ĉe plimulto de Esperantistoj. Mi kalkulis, ke dum 
tiom da jaroj Esperantistoj ja povintus tre bone finlerni eĉ anglan lingvon. 

Ju pli multe mi lernis Esperanton, despli mi konsta-tis tiun prisilentatan kialon de tiu 
fiasko rilate al lingvoscipovo: gravaj kontraŭdiroj en 
gramatiko pro tro rapide kreita, kaj manke de tempo ne 
finfari-ta oficiala difino, regularo. Posteulaj fakuloj ne klo- 
podis plen-difini oficiale gramatikon de Esperanto, pri kio 
Zamenhof dum sia vivo ne havis tempon. Do ne Zamenhof 
kulpas, sed posteuloj kiuj aplikis personkulton. Pro 
personkulto neniu faris ordon pri gramatikaj reguloj, difinoj. 

PAG kaj simile PMEG pli konfuzas, eĉ fortimigas 
lernantojn, ol helpas ilin. 

Cefe plurlingvanoj povas uzi bone Esperanton, ĉar ili 
aplikas unusencajn regulojn el aliaj etnolingvoj. Kiel 
plurlingvano, mi ankoraŭ uzas Esperanton kun kelkaj eksterlandanoj, sed mi uzas ankaŭ 
anglan lingvon kun magnitude pli multaj personoj. 

Laszlo Istvan TOTH, Hungarlando 

"Esperanto en Turismo" en Banjo Luko (SR) 

Okazis 26-09-2016 ronda tablo "Turismo por ĉiuj" kie prelegis 
universitataj profesoroj kaj spertuloj pri turismo el Serbujo kaj Slovenujo. 
Organizanto de ronda tablo estis Ministerio por komerco kaj turismo de 
Respubliko Srpska kaj teknika organizanto estis Asocio de scienculoj AIS 
Banjo Luko. S-ro Vrhovac, vicprezidanto de E-societo "La 
Mondo" en Banjo Luko, prelegis pri la rolo de Esperanto en Turismo 
dum la pasintaj cent jaroj. Li menciis, ke laŭ takso ĉiujare 
proksimume 25 000 homoj partoprenas tutmonde Esperanto- 
kongresojn, festivalojn kaj similajn eventojn. Tio signifas, ke 
Esperanto ludas signifan rolon en la evoluigo de turismo en la 
mondo. La Banjaluka klubo havas bonajn kontaktojn kun la Srpska 
ministerio pri Komerco kaj Turismo kaj lokaj turismaj organizaĵoj. 

Ciuj prelegoj estos publikigitaj fine de novembro. Se vi estas 
interesita, bonvolu peti ekzempleron aŭ skanaĵon de la artikolaro al 
mico.vrhovac@gmail.com . 

Miĉo Vrhovac 

Ekspozicio kaj Seminario en Galati, Rumanujo 

informis Marian Vochin, VD de UEA en Bukareŝto 

Galati [Galac] estas la unua 
urbo en Rumanujo kie 
estiĝis esperantista grupo 
“Unua Rumana Societo 
Esperantista” en 1904. Laŭ 
iniciato de Doru Neagu, 
muzeografo de la Historia 
Distrikta Muzeo Olt en 
Slatina, prof. Cristian 
Dragos Caldararu decidis 
organizi ekspozicion kaj 
seminarion titolitaj: “E1 la 
historio de la esperantista 
movado en Rumanujo” en 
la 21-a de oktobro 2016. 

Okaze de tiuj eventoj 
loĝantoj de Galaco povis 
ekscii pri esperantistoj 
Aurel Boia kaj Constantin Dominte fde d-ro Josif Nagy), pri esperantista movado en 
Timiŝoaro (de d-ro Maria Butan), pri la historio de la fervojista esperanto-movado (de inĝ. 
Rodica Giuhat), pri la historio de la esperantista movado en urbo Galaco (de Marian 
Vochin), pri esperantista movado el Rumanujo en kolektoj de la Arkivoj de la Ministerio 
pri Eksterlandaj Aferoj (de muzeografo Mariana-Delia Pohrib). 

El Eŭropa Bulteno pri kunvenoj en Kroatujo 

Eŭropa Bulteno, monataĵo, senpage elŝutebla el www.europo.eu/ euhropa-bulteno 193 , ofte 
enhavas tre interesajn artikolojn, ĉi-foje ankaŭ pri Balkanaj landoj. Estis du kunvenoj en 
Kroatujo la lastajn monatojn: 

Esperanto-societo de Bjelovar okazigis manifestacion „Esperantistoj de Bjelovar dediĉe 
al sia urbo“ de la 21-a ĝis la 23-a de oktobro. Oni povis rigardi ekspoziciojn pri 
Esperantaj poŝtmarkoj kaj pri fotoj de floroj en la urba biblioteko. Sabaton estis etnografia 
ekskurso al Magleneĉ kaj Veliko Trojstvo. 

Dimanĉon la ĉefa okazaĵo estis ekspozicio dediĉita al Tibor Sekelj sub la titolo 
„Manpleno da mondo“ en la Urba Muzeo, kie parolis la urbestro kaj artgvidantoj de la 
Etnografia Muzeo en Senta pro tio, ke unuafoje parto de eksponaĵoj kolektitaj en 1970 de 
Tibor Sekelj en Aŭstralio kaj Novgvineo, estis ekspoziciataj eksterlande. Sekvis prelegoj 
pri Tibor, monda vojaĝanto kaj vojaĝpriskriba aŭtoro, elstara esperantisto kaj muzeologo. 
Ili temis pri lia poezio (Zlatoje Martinov), "nia nekonata koreano" (Borde Dragojloviĉ), 
Tibor Sekelj en Cinujo (Yu Jianchao) kaj Sekelj kiel multflanka vojaĝanto (Juraj Bubalo). 
Josip Pleadin kaj Zdravko Seleŝ prezentis la tradukon en Esperanton de la libro „Papua 
Taglibro". Dum amika kafumado en restoracio Milica Jetovita prezentis sian 
poemkolekton "Miniaturoj". 

De la 16-a ĝis la 22-a de julio okazis en Osijek Internacia Esperanto-Konferenco de 
OSIEK 194 , en kiu partoprenis dudek esperantistoj el sep landoj kaj kiun organizis Viŝnja 
Brankoviĉ de entrepreno Orbis Pictus. La ĉefa temo estis „Landoj ĉe vojkruciĝo“. Prelegis 
Viŝnja Brankoviĉ, Zlatko Tiŝljar („Kiel solvi la nunan eŭropan krizon?“), Maria Butan, 
Georgij Mihalkov, Nedeljka Lozaiĉ, kaj Spomenka Ŝtimec. 

Krome okazis multaj ekskursoj kaj vizitoj al vidindaĵoj en Osijek kaj ĉirkaŭaĵo. Ankaŭ la 
organizo OSIEK havis sian ĉefkunvenon. Pli detale pri la programo vi trovos ĉi tie: 
http://www.esperanto.hr/agado_osiek_2015.htm. Mi memprelegis pri „Kiel solvi la nunan 
eŭropan krizon?“. 


193 Ĉu ĝia redaktanto vere ne scias, ke la Zamenhof-alfabeto ne enhavas uh, nur u? 

194 Vidu http://osiek.org/osiek/ kaj www.esperanto.hr/agado_osiek_2015.htm 

KAEST en Modra, Slovakujo, 17-20 de novembro 

En Modra, Slovakujo, okazis la kvara KAEST, Konferenco pri Aplikoj de 
Esperanto en Scienco kaj Tekniko, ekde 2010. La gvida temo estis Avantaĝoj 
kaj obstakloj de moderna komunikado. La riĉa programo enhavis multajn 
temojn kaj trejnadojn, inter kiuj Kiel plividebligi Esperanton en la reto?, 
sociaj retoj, avantaĝoj kaj danĝeroj, Guglo-programoj, Vikipedio praktike, 
grafikaj programoj, aŭtomatigita merkatika manaĝado, signaj problemoj 
malgraŭ Unikodo. Atentokaptis speciale Chuck Smith pri la jama sukceso de 
Duolingo kaj la en fazoj startigo la venontajn monatojn de Amikumu, maniero 
por helpe de aplikaĵo de smartfonoj detekti la apudeston de aliaj Esperanto- 
parolantoj en kiu ajn loko. La enhavoj de la plimulto de prelegoj estis 
interesaj. Estas neeble doni superrigardon de ili. Vidu serĉu mesaĝon 29700 
en retdiskutlisto uea-membroi 195 

Mi nur volas fari escepton por la prelego kun tre praktikaj konsiloj de Peter 
Balaz: 

Petro Balaz pri ‘Vidigo de Esperanto en la Reto’: 

• Aldonu E-paĝojn al Vikipedio, precipe al unulingvaj paĝoj. 

• Aliĝu al parencaj asocioj kaj proponi la aldonon de iliaj paĝoj en Eo. 196 Tiu 
strategio jam okazis, kun multe da sukceso, pri FORVO kaj Tatoeba. 

• Kapti la atenton deĵumalistoj de retaj novaĵagentejoj. Gravas prezenti 
tekstojn pri temoj, kiuj interesos ilin kaj la legantojn. Ne nur proponu kaj 
propagandu Esperanton en izolo. 

• Faru literaturajn kaj fakajn tradukojn inter du naciaj lingvoj pere de 
Esperanto. 

La prezentanto skizis tri strategiojn por plenumi la celon: 

1. Starigi propran Esperantan projekton 

2. Aldoni Esperanton al la projektoj de aliaj 

3. Krei proprajn E-projektojn kiuj povos utili ankaŭ al ne-esperantistoj 

Oni devas esti junul(in)o por plene ĝui la enhavon de tia KAEST. La 
organizado kaj manĝado (relate al la malaltaj prezoj) estis modelaj. 

Tamen mankis io en la programo ĝenerale: 

1. Programo kun proksimume 47 prelegoj aŭ prezentadoj en ok tagopartoj 
(mateno, posttagmezo aŭ vespero) enhavis kvanton de nesufiĉe preparitaj 
eroj. Tion montris la didaktika kaj/aŭ lingva aspekto, ekzemple gejunuloj, 
kiuj parolas tro rapide (kaj tial gramatike ne-zorgeme), prelegoj, kiuj 
transpaŝis la fiksitan daŭron k.s. Mi eĉ notis lingvajn erarojn, kiuj ŝajnas 


195 https://groups.yahoo.com/neo/groups/uea-membroj/conversations/messages/29700 

196 Risko estas la eblo por ili scii la modestan nombron da vizitoj al la E-paĝaro. 

esti tipaj por Slovakoj: evoluiĝi anstataŭ evolui, falsigi anstataŭ falsi ktp. 
Mi ne povis sufiĉe ĝui altan lingvan regadon, krom ĉe Stefan MacGill. 

2. Estis pluraj prelegoj, kiuj laŭ mia gusto tro deviis de la ĉeftemo 
"Avantaĝoj kaj obstakloj de moderna komunikado". Cetere, speciale la 
kvalifiko moderna en la senco de altteknika, la plej nova 197 , ne tute 
akordiĝas kun mia ideo de homa komunikado ĝenerale. Sub la devosento 
de prezentado de la plejeble efika komunikado paliĝis komunikadovaloroj 
kiel ĝentileco, individuigo de atentado, komunikada "kunlaboremo" 
(koncizeco, ebligo de reagoj, ankaŭ dum la elparolado mem) 

Tion dirinte mi pensas, ke la ĉeestintoj estis sufiĉe kontentaj, dum la 
organizintoj iom seniluziiĝis pro la malgranda partoprenado vendrede, la 
unuan plenan tagon. 

Estas heroa atingo organizi konferencon, kie prezentatas ĝis tri prelegoj 
samtempe, sed proksiman fojon mi ŝatus havi programon malpli ŝtopitan, pli 
taŭgajn titolojn, pli da ne-slovakoj 198 , malpli da krokodilado kaj pli da kulturaj 
kondutmanieroj ĉetable (el retrospektiva maljunula rigardo). 


35a surgrimpo de Poludnica, Slovakujo 


JD 


Vojaĝantoj-Esperantistoj organizos de 5a ĝis 8a de januaro 2017 Internacian 
Renkontiĝon. Ĉeffaro estos la 35a surgrimpo de 1549m alta monto en Malaltaj 
Tatroj. La ĉeftemo estas geokaŝado. Estos ankaŭ ekskursoj kaj prelegoj pri 
vojaĝoj. La loko de kunveno estas vilaĝo Liptovsky Jan. Interesitoj rigardu 
www.villavictoria.sk, sed hastu, ĉar ĉambroj povas esti ne plu liberaj. Pliaj 
informoj tra www.poludnica.esperanto.sk kaj poludnica83@gmail.com . 
Ĉi-sube bildoj de sporta kunveno de 27-29a de aŭgusto 2016, same organizita 
de IRVE (Jan Vajs). Partoprenis 16 esperantistoj el ses landoj. 



197 angle: state of the art, france: 1'etat de l'art, ruse: vporiciib pa3BHTna 

198 46% estis Slovakoj aŭ Ĉeĥoj. Ĉu ne eblus proksimfoje organizi KAEST en alia lando? 

Manko de publika opinio en Esperantujo 

Se esperantistoj loĝus en komuna lando, ili havus verŝajne malpli da konfliktoj ol nun, 
estas mia teorio. Ni havus eble ne saman kulturon, sed similajn kulturojn. Mankoj je 
ĝentileco kaj respondeco estus videblaj kaj kontroleblaj per facile distribueblaj skribaj 
informoj kaj malaprobe rekompencataj. Kreiĝus simile altaj normoj pri tiuj valoroj kaj 
esperantistoj malpli facile trovus argumenton por plendi pri manko de demokratio, ĉar 
ankaŭ proceduroj estus facile kontroleblaj. 

Envere konfliktoj, kiuj laŭdire ekzistas multaj, eĉ inter esperantistoj de sama nacieco, ne 
eliras al klara lumo, ĉar okazoj por renkontiĝi estas limigitaj kaj la granda plimulto de 
kontaktoj okazas per la reto. Homoj kiuj komunikas skribe, povas multe kaŝi kio estus 
videbla el korpolingvo, voĉa laŭteco ktp dum ili renkontiĝas fizike. Ŝanco faras la 
ŝteliston kaj ankaŭ la misagon. Aŭ pli ĝuste: sen ŝanco ne ekestas neregeblaj konfliktoj. 

La perreta komunikado donas eblecon de rapida neekvilibra fluo de informoj kaj opiniado. 
Kiam Renato Corsetti en la komenco de sia prezidanteco (2001) iniciatis la starigon de 
tuta aro de naciaj retdiskutlistoj 199 , li eble rigardis tion rimedo por demokratiigo. Sendube 
la retaj forumoj en multaj landoj estas tre utilaj por komuniki kaj diskuti, sed pro svageco 
pri la esenco de esperantismo kaj la taskoj de naciaj asocioj ene de la UEA-movado, ili 
ankaŭ donas ŝancon al individuoj por daŭre kolporti siajn ŝatatajn teoriojn. Gentileco kaj 
respondeco, necesaj por gardi harmonion kaj diskuti efike, ofte estas forgesataj en la 
konkurencado pri la atento de la leganto. 

Min persekutas la demando, kial la retlistoj ofte restis kaj ankoraŭ restas en la manoj de 
sia stariginto? Cu la malfacilo trovi mastrumantojn el la koncerna lando montras al 
mankanta respondeco de la membroj aŭ ĉu la prezidanto el la periodo ĝis 2007 mem volis 
teni la regadon de la listo? Fakto estas ke ankaŭ post 2007 Corsetti restis centrulo en la 
teksaĵo de retdiskutlistoj kaj sur ilin premas fortan stampon. 

Ciuj sudorienteŭropaj retdiskutlistoj stariĝis inter 2001 kaj 2003, krom la hungara en 2000 
kaj la serba en 2004. Ilia (mal)prospero povas esti konkludita el la nombro da membroj 
kaj la nombro da mesaĝoj en la lastaj dek du monatoj. 


retdiskutli 
stoj de 

Hungaroj 

Grekoj 

Poloj 

Ukrainoj 

Aŭstroj 

Bulgaroj 

Slovenoj 

Albanoj 

Serboj 

Rumanoj 

Makedonoj 

Kroatoj 

membroj 

422 

187 

141 

138 

89 

73 

66 

63 

48 

41 

32 

30 

mesaĝoj 

787 

34 

228 

164 

751 

47 

37 

75 

182 

174 

39 

20 

por membro 

1,9 

0,2 

1,6 

1,2 

8,4 

0,6 

0,6 

1,2 

3,8 

4,2 

1,2 

0,7 


Vidu supran ordigon en tabelo de Guglaj kaj jahuaj naciaj retdiskutlistoj, ordigitaj laŭ 
membronombro. Ne bone vicas en tiu ordigo la Grekoj (ĉar verŝajne ili grandparte 


199 La propraj retpoŝtadresoj de la posedanto kaj de eventualaj mastrumantoj de la 
retdiskutlistoj ne estas publikaj, ankaŭ ne al membroj, nedezirinda afero, ĉar oni ne povas 
kontroli ĉu Corsetti vere tenas (tenis?) tiom da postenoj en la retgrupoj. 

transiris al la Fejsbuk-grupo Esperanto en Grekio, sed ne malmembriĝis sian Jahu- 
grupon), la Albanoj (kiuj ricevas multajn mesaĝojn de Bardhyl Selimi) kaj la Kroatoj (en 
Kroatujo la Zagreba klubo kaj eble la Rijeka estas fortaj kaj Zagreba esperantisto 
plenumas jam la informdezirojn). 

Observante la aliajn, oni konstatas la relativan prosperon de la hungara listo, sekvata de la 
pola, ukraina kaj aŭstra. En la slavaj landoj (krom Rusujo) la Bosnianoj, Ĉeĥoj 200 , 
Montenegranoj kaj Slovakoj ne havas propran retdiskutliston. 

Supozeble la Bulgaroj, Slovenoj, Serboj, Rumanoj kaj Makedonoj pene komunikas pro 
malmultaj membroj kaj/aŭ malmultaj mesaĝoj. 

En "normalaj" diskutlistoj aperas personaj konfliktoj. Kutime mastrumanto(j) ne volas aŭ 
povas moderigi ilin. Eĉ ili foje pro forta malŝato de postulema membro kreas kondiĉon 
por eterna konflikto. Konata estas la baro de Gbeglo Koffi kaj Hans Bakker el uea- 
membroi@yahoogroups.com antaŭ ĉirkaŭ dek kvin jaroj. Tio faris s-ron Gbeglo eterna 
malamanto de gvidantoj de UEA kaj fiksis lin kiel ideologian atakanton de supozata 
koloniisma sinteno rilate la afrikajn esperantistojn. Ankoraŭ ĝis nun liaj kulpigoj pri ĉiam 
novaj estradaj misagoj aperas en uea-membroj. Neniu ordinara membro havas imagon por 
scii, ĉu la akuzoj estas fidindaj. 201 En interreto ja mankas sendependaj fontoj por kontroli 
la verecon de asertoj kaj tiel restas poreterne du grupoj dividitaj en por kaj kontraŭ- 
koffianoj. En nacia lingvo tia konflikto ne povus daŭri tiel longe, ĉar ĝenerale post kelkaj 
jaroj formiĝas publika opinio pri la praveco aŭ trosentemo de la atakanto. 

Balkana Vercla Stelo (BVS) volis - laŭ sia ambicio interrilatigi malsamlandajn 
esperantistojn - anonci kaj raporti en sia septembra numero 2016 pri Kolokvo en 
Timiŝoaro, Rumanujo, sed s-ino Bute, prezidanto de EAR 202 , rigardis la BVS-redaktanton 
tia postulema membro. Neniun informon li ricevis pri la enhavo de la prelegoj dum la 
Kolokvo. Kvankam BVS lojale publikigis la ne-kompletan donitan al ĝi informon,.ŝi baris 
la redaktanton de la rumana retdiskutlisto, ne respondis al lia peto membriĝi ŝian asocion 
kaj instrukciis al la organizanto de la universitata Kolokvo ne akcepti lin kiel 
partoprenanton (kun la falsa argumento, ke la aliĝpeto estis malfrua). 

La manko de rekta observado de "gravuloj", kiam ili asertas ion, kaj de la reagantoj al tio 
kreas situacion, kiun ili povas misuzi por trudi sian veron kaj volon al malpli povaj 
esperantistoj. Ankaŭ la fakto, ke al la presita parolo de gravuloj legantoj ne povas rekte 
kaj tuje reagi. Ekzemple ĉi tiuj vortoj estas miaj kaj leganto ne scias, en kiu maniero ĝi 
povus publike reagi kontraŭe. Gi povas ensendi artikolon, sed trimonataĵo tiel povas ne 
sufiĉe efike kontribui al formiĝo de publika opinio. Ankaŭ neniam mi aŭdis pri rekta 
reago de kolumnisto en revuo Esperanto al kalumnioj de komitatano Z en Ondo de 
Esperanto. Tio donis al komitatano Z en pasinteco eblecon doni aeron al agrablaĵoj 


200 La posedanto mem ne plu prizorgas ĝin. 

201 Tipe estas, ke ankaŭ en Vikipedio nenio estas trovebla pri la jarojn longa konflikto. 

202 Esperanto-Asocio de Rumanio (ekzistas jure ekde 1998 kiel Asociatia de Esperanto din 
Romania aŭ AER, kun membra bazo en Timiŝoaro). Laŭ rumana esperantisto Marian 
Vocchin s-ino Bute kaperis dokumentojn de la starigita en 1990 Asociafia Romanŭ de 
Esperanto, kun membra bazo en Bukareŝto, kaj prezentis sian asocion al UEA kiel la 
nuran asocion por Rumanoj. 

kontraŭ homoj kiuj ne povis rebati. Kontraŭe en Libera Folio oni povas tuj reagi, sed 
vorto reta tamen estas ne-daŭripova. 

Ĉu legantoj akceptu malĝentilajn asertojn kaj (foje kaŝan) baradon de membroj en siaj 
retdiskutlistoj, plie redaktadon de revuoj, kie kritikoj ne aŭdatas kaj kritikemantoj 
malpopulariĝas, se ili insistas alimaniere pri sia vero? Eĉ se oni pretervidas la 
malĝustecon al homoj, la ne-aperado de korektoj al la plimulta opinio en Esperantujo 
havas malfavorajn konsekvencojn por la movado. La frustritoj eliras la grupon aŭ eĉ la 
movadon. Ju pli enfermita iu grupo estas, des malpli ĝi kapablas altiri novajn anojn. 
Manko de kontroloj kaj ekvilibrigoj 203 donas ŝancon al diktemuloj kaj malhelpas la 
kreskon de la membraro de la grupo. Tio validas ankaŭ por la organizita movado kiel tuto. 
Sajnas al mi, ke ĉiu grupo havas sian "naturan" limigon kiu dependas de eksteraj faktoroj, 
sed ankaŭ de internaj, tiel kondukante al ekskludemo aŭ inkludemo. Tial oni estu singarda 
entuziasmi pri centmiloj da novaj lernantoj en Duolingo aŭ multe atendi de Amikumu. Nur 
tiuj, kiuj estas tre motivitaj por eniri la movadon sukcesos pasi la sojlon de ensociiĝo. 

Ekzistas pluraj ideoj pri la dezirindaj kontroloj kaj ekvilibrigoj. Unue - vidu la komencon 
- ĝentileco (kulturaj kondutmanieroj) kaj respondeco devas esti atentataj, due gvidantoj 
faru laborplanojn en interkonsiliĝo kun la ordinaraj esperantistoj kiujn oni ja volas engaĝi, 
trie la celoj, metodoj kaj atingoj de landaj asocioj estu registrataj, por ke ili fariĝu 
internacie kompareblaj kaj pridiskuteblaj. JD 

EAR antaŭenigas sian universitatan profilon 

Plialtigi sian profilon estis la motivo por Esperanto-Asocio de Rumanio (EAR) organizi 
en kunlaboro kun la Universitato de Vest, Timiŝoaro, dutagan kolokvon en Esperanto kaj 
la rumana lingvo pri "Esperanto, ponto inter lingvoj kaj kulturoj". En parolado Stefan 
MacGill, vic-prezidanto de UEA, deklaris, ke la celo de UEA estas prezenti proponojn por 
fortigi la ligojn inter la diversaj universitataj aktivecoj (kursaroj, prelegoj aŭ aliaj 
iniciatoj) kaj serĉi laborfortojn por realigi almenaŭ partojn de tiu agado. Li ne menciis la 
laboron antaŭe faritan sur tiuj terenoj. Germain Pirlot, kiu sekvas la evoluon de proksime 
tamen opinias, ke tiu kolokvo havas tre pozitivajn punktojn. Kunlaborante kun 
universitataj medioj kaj uzante du laborlingvojn por ebligi partoprenon de ne-esperantistoj 
ebligas eliri la ĝis nun tro fermitajn Esperanto-mediojn. 

En la estraro kaj komitato de EAR kun dek kvin membroj unu triono estas universitatanoj. 
La kolokvo (11-12 de nov.) altiris tridek partoprenantojn el Rumanujo 20 , Germanujo, 
Hungarujo, Kroatujo, Makedonujo kaj Serbujo. Kiom el ili estas universitatanoj estas ne- 
konata. 205 La seminario aŭdis resumon pri la programo de UEA kaj ILEI pri la nuntempe 
okazanta Jaro de la Lernanto. Entute dek partoprenantoj faris dudekminutan prelegon en 
unu el la du lingvoj, kaj alilingva traduko estis distribuita. JD 


203 konforme al la anglalingva esprimo "checks and balances" 

204 EAR estas kritikata pro la fakto, ke ĝin membras nur Rumanoj en la apudeco de Timiŝoaro. 
Ankaŭ venis rumanaj universitatanoj nur el Timiŝoaro, krom unu profesoro de Sibiu. De al mi 
konataj partoprenantoj sur foto kiun mi vidis neniu estas universitatano. 

205 Kion signifas "universitatano"? Mi vidis unu universitatan diplomiton, eĉ doktoro sur foto. A1 
redaktanto de BVS partopreno en la Kolokvo estis rifuzita kaj al ne-partoprenantoj oni rifuzis doni 
informojn pri la temoj de la prelegoj. Neniu ĉeestanta serbo estis "universitatano". 

